
	1.
	Noteikumu projekts
3. Atbalstu piešķir, lai īstenotu aizsardzības un drošības industrijā ietilpstošo mazo un vidējo uzņēmumu inovatīvu produktu, pakalpojumu un tehnoloģiju radīšanu un attīstīšanu atbilstoši nacionāla un starptautiska līmeņa aizsardzību spēju attīstības plāniem un ar komercializācijas potenciālu aizsardzības vai drošības jomā.
	Priekšlikums
Aicinām precizēt MK noteikumu 3.punktu, iekļaujot arī mikro uzņēmumus, uz ko jau iepriekš bija aicinājusi DAIF Latvija - iekļaut, nevis izslēgt. 
Būtiski, lai saņēmēji šajā gadījumā ir visi uzņēmumi, kuri atbilst atbilst Eiropas Komisijas (EK) regulas Nr.651/2014 1. pielikumā noteiktajai definīcijai - Mikrouzņēmumu, mazo un vidējo uzņēmumu (“MVU”) kategorijā ietilpst uzņēmumi, kam ir mazāk nekā 250 darbinieku un kuru gada apgrozījums nepārsniedz EUR 50 miljonus un/vai gada bilances kopsumma nepārsniedz EUR 43 miljonu. 
Piedāvātā redakcija
3. Atbalstu piešķir, lai īstenotu aizsardzības un drošības industrijā ietilpstošo, mikro, mazo un vidējo uzņēmumu inovatīvu produktu, pakalpojumu un tehnoloģiju radīšanu un attīstīšanu atbilstoši nacionāla un starptautiska līmeņa aizsardzību spēju attīstības plāniem un ar komercializācijas potenciālu aizsardzības vai drošības jomā.
	Anete Lūsare (DAIF Latvija)

	2.
	Noteikumu projekts
18. Atbalsta saņemšanai var pieteikties Latvijas Republikā reģistrēti komersanti, kuri atbilst šādām prasībām:
18.1. projekta iesniedzējam ir nepieciešamās zināšanas un prasmes attiecīgā attīstības projekta īstenošanai;
18.2. projekta iesniedzējam ir projekta īstenošanai nepieciešamais līdzfinansējums;
18.3. projekta iesniedzējs ir uzskatāms par mazo vai vidējo uzņēmumu atbilstoši šo noteikumu 2.3. apakšpunktam;
18.4. projekta iesniedzēja dalībnieki, kas ir juridiskas personas, ir reģistrēti Latvijas Republikā, kādā no Eiropas Savienības, Eiropas Ekonomikas zonas vai Ziemeļatlantijas līguma organizācijas dalībvalstīm, bet projekta iesniedzēja dalībnieki, kas ir fiziskas personas, ir Latvijas Republikas, Ziemeļatlantijas līguma organizācijas, Eiropas Savienības vai Eiropas Ekonomikas zonas valstu pilsoņi;
18.5. projekta iesniedzēja dalībnieki, kas ir juridiskas personas, nav reģistrēti zemu nodokļu vai beznodokļu valstīs un teritorijās;
18.6. nav pasludināts projekta iesniedzēja maksātnespējas process, apturēta tā saimnieciskā darbība un tas netiek likvidēts;
18.7. projekta iesniedzējam uz dienu,  kad noslēdzas projektu iesniegumu atlase, nav nodokļu parādu, kas kopsummā pārsniedz 150 euro;
18.8. projekta iesniedzēja valdes vai padomes loceklis, pārstāvēttiesīgā persona vai prokūrists ar tiesas spriedumu, kas stājies spēkā un kļuvis nepārsūdzams, vai prokurora priekšrakstu par sodu, kas stājies spēkā, nav atzīts par vainīgu jebkurā no šādiem noziedzīgiem nodarījumiem:
18.8.1. noziedzīgas organizācijas izveidošana, vadīšana, iesaistīšanās tajā vai tās sastāvā ietilpstošā organizētā grupā vai citā noziedzīgā formējumā vai piedalīšanās šādas organizācijas izdarītos noziedzīgos nodarījumos;
18.8.2. kukuļņemšana, kukuļdošana, kukuļa piesavināšanās, neatļauta piedalīšanās mantiskos darījumos, neatļauta labumu pieņemšana, komerciāla uzpirkšana, prettiesiska labuma pieprasīšana, pieņemšana un došana, tirgošanās ar ietekmi;
18.8.3. krāpšana, piesavināšanās vai noziedzīgi iegūtu līdzekļu legalizēšana;
18.8.4. terorisms, terorisma finansēšana, aicinājums uz terorismu, terorisma draudi vai personas vervēšana un apmācīšana terora aktu veikšanai;
18.8.5. cilvēku tirdzniecība;
18.9. izvairīšanās no nodokļu un tiem pielīdzināto maksājumu samaksas;
18.10. Militārās izlūkošanas un drošības dienesta rīcībā nav informācijas par projekta iesniedzēja, tā valdes vai padomes locekļu, pārstāvēttiesīgo personu, prokūristu vai dalībnieku darbībām, kas ir vērstas pret Latvijas Republikas drošību, pārkāpj starptautiskajos līgumos ietvertos vai starptautisko organizāciju noteiktos ierobežojumus. Projekta iesniedzēja valdes vai padomes locekļi, pārstāvēttiesīgās personas vai prokūristi, dalībnieki nepieder pie aizliegtiem militarizētiem vai bruņotiem grupējumiem, aizliegtām sabiedriskām organizācijām, partijām vai to apvienībām;
18.11. projekta iesniedzējs nav sniedzis nepatiesu informāciju par kādu no šā punkta nosacījumiem.
18.12. ja uzņēmums ir saņēmis Valsts ieņēmuma dienesta nodokļa maksātāja reitinga novērtējumu "A" līmeni, 8.6. un 18.7 punktā minētie nosacījumi netiks atseviši vērtēti. 
	Priekšlikums
Lai izvairītos no Aizsardzības ministrijas minētā riska - veltīt personālresursus un laiku vērtējot projektu, lai pie lēmuma pieņemšanas tiktu secināts, ka uzņēmumam ir nodokļu parādu – aicinām paredzēt jau sākotnēji vairākus vērtēšanas posmus (kas arī visticamāk būs iekļauts projektu konkursa nolikumā – piemēram, sākotnējo administratīvo kritēriju izvērtēšana), taču ir būtiski, ka ņemot vērā to, ka nevar tikt paredzēts laiks projektu izvērtēšanai un tas var ieilgt (ņemot vērā arī līdzšinējo praksi), nebūtu korekti noteikt, ka, piemēram, atkārtota/papildus dokumentu iesniegšana ir iespējama tikai līdz konkrētā projektu konkursa pieteikumu iesniegšanas termiņa beigām, bet tam būtu jābūt sasaistītam ar reālajiem projektu izvērtēšanas un atbalsta piešķiršanas termiņiem.
Piemēram, ja ir šāda kārtība, kad iesniegtie dokumenti var tikt precizēti tikai līdz projekta iesniegšanas termiņa beigām saskaņā ar AM iekšējo kārtību, bet pieteikums iesniegts noslēdzošajā dienā, tad nav iespējams izpildīt šo prasību – iesniegt papildus dokumentus līdz konkursa pieteikumu iesniegšanas termiņa beigām, jo tā jau ir tā pati diena un šāda iespēja vairs netikt nodrošināta. 

Šobrīd MK noteikumu projekta punkts paredz šādi: “18.7. projekta iesniedzējam uz dienu,  kad noslēdzas projektu iesniegumu atlase, nav nodokļu parādu, kas kopsummā pārsniedz 150 euro”.
Gadījumā, ja uzņēmums iesniedz projekta pieteikumu, piemēram, pirms projekta iesniegumu atlases noslēgšanās dienas, tas var iesniegt apliecinājumu/VID izziņu no tajā brīdī pieejamās informācijas, kas arī var būt, piemēram, nedēļa pirms šī termiņa - "diena, kad noslēdzas projektu iesniegumu atlase" (līdz ar to nav izpildāms/korekti formulēts nosacījums).
Attiecīgi, korektāk būtu rakstīt “projekta iesniedzējam uz dienu,  kad tiek iesniegts projekta pieteikums, nav nodokļu parādu, kas kopsummā pārsniedz 150 euro”.
Piedāvātā redakcija

